stanford-oval/wikipedia huggingface dataset:
Jennifer Pan
Tausta

Pan syntyi etnisesti kiinalaistaustaisille vanhemmille Bich Ha Panille ja Huei Hann Panille, jotka olivat paenneet Vietnamista Kanadaan vuonna 1979. Molemmat vanhemmat työskentelivät autonosia valmistavan Magna Internationalin palveluksessa.
Pan aloitti 4-vuotiaana pianotunneilla käymisen ja menestyi pianonsoitossa myöhemmin kilpailuissa. Hän harrasti myös taitoluistelua tavoitteenaan olympialaiset. Uran taitoluistelijana kuitenkin esti nivelsiteen repeämä. Kahdeksatta koululuokkaa käydessään eli noin 13-vuotiaana Pan aloitti itsensä vahingoittamisen viiltelyllä. Vanhemmat kielsivät tyttäreltään osallistumisen koulun juhliin ja tanssiaisiin sekä muun sosiaalisen aktiivisuuden, koska pelkäsivät niiden haittaavan opiskeluun keskittymistä.
Panille tarjottiin varhaista pääsyä Ryersonin yliopistoon, mutta hänen aiempi hyvä koulumenestyksensä alkoi heikentyä, ja arvosanojen putoaminen 12. luokalla eli viimeisen kouluvuoden aikana sai yliopiston perumaan tarjouksen. Syksyllä 2004 Pan valehteli vanhemmilleen aloittavansa farmaseutiksi opiskelun Ryersonin yliopistossa. Kaksi vuotta myöhemmin hän valehteli isälleen siirtyvänsä Toronton yliopistoon ja väitti saaneensa 3 000 dollarin stipendin. Hän sai vanhemmilta kyytejä väitettyyn opiskelupaikkaansa. Vuonna 2008 Pan väitti valmistuvansa ja esitti, ettei vanhemmilla olisi mahdollisuutta osallistua valmistujaisiin. Hän jopa väärensi diplomin, osti vanhoja oppikirjoja ja täytti vihkoja merkinnöillä opintojensa aiheista. Tämän jälkeen Pan väitti tekevänsä vapaaehtoistyötä lastensairaalassa Torontossa, mutta vanhempien epäilyt heräsivät. Nämä seurasivat Pania väitettyyn työpaikkaan, jolloin valheet paljastuivat. Vanhemmat takavarikoivat tyttärensä puhelimen ja kannettavan tietokoneen. Isä vaati tyttären häätämistä asunnosta, mutta äiti halusi tämän jäävän. Vanhempiensa luona asumisen ehdoksi asetettiin se, että Pan ei saisi pitää yhteyttä poikaystäväänsä Daniel Wongiin, johon oli tutustunut kouluvuosinaan. Pari erosi poikaystävän turhauduttua tilanteeseen.
Rikokset

Pan alkoi pitää yhteyttä Daniel Wongiin uudelleen ja alkoi keväällä 2010 puhua tälle vanhempiensa tappamisesta. Hän oli jo kymmenen kuukautta aiemmin yrittänyt tilata murhat toisen henkilön kautta. Wong värväsi tappajaksi Lenford Ray Crawfordin, joka tutustutti Panin ja Wongin Eric Shawn Cartyyn. Carty puolestaan houkutteli murhahankkeeseen mukaan David Mylvaganamin. Panin oli tarkoitus maksaa murhaajille palkkiot 500 000 dollarin perinnöstä. Tarkoitus oli lavastaa murha näyttämään epäonnistuneen ryöstön lopputulokselta.
Panin järjestämä hyökkäys perheen asuntoon suoritettiin 8. marraskuuta 2010. Juoneen osallistuneet vaihtoivat keskenään tietoja puhelimitse. Kun isä oli vuoteessa ja äiti alakerrassa lukemassa, Pan kävi poistamassa oven lukituksen. Valmiuden merkiksi hän sytytti asunnossa valot 22:02; Crawford, Mylvaganam ja Carty tulivat asuntoon kolme minuuttia myöhemmin. Hyökkääjät retuuttivat vanhemmat kellarikerrokseen ja vaativat rahaa. Äitiä ammuttiin kolmesti päähän ja hän kuoli välittömästi. Isää ammuttiin kasvoihin ja olkapäähän. Pan soitti juoneen kuuluneen hätäpuhelun ja esiintyi todistajana. Hän kertoi olevansa vanhempiensa kanssa asunnossa sidottuna ja vanhempien joutuneen rahaa vaatineiden miesten ampumaksi. Panin veli Felix (s. 1989) ei ollut asunnossa murhan aikana. Murhasta epäiltiin alun perin sivullisia tekijöitä; naapurin valvontakamera vahvisti kolmen miehen käynnin asunnossa, vaikkakin ilman merkkejä murrosta.
Isä selviytyi hyökkäyksestä, mutta sokeutui toisesta silmästä ja vajosi koomaan, josta palautui 12. marraskuuta. Isä kertoi tyttärensä puhuneen yhdelle hyökkääjistä kuin ystävälleen. Pan pidätettiin tämän jälkeen. Taustalla olleen juonen vähitellen paljastuttua myös Wong ja palkkamurhaajat pidätettiin keväällä 2011. Poliisissa epäilyksiä olivat herättäneet myös Panin kertomuksen aukot sekä asunnossa olleet arvoesineet, joita tunkeutujat eivät olleet vieneet mukanaan. Tunnustettuaan tappajien palkkaamisen Pan väitti poliisille tarkoituksena olleen, että tapetuksi olisi joutunut hän itse.
Oikeuskäsittelyt ja reaktiot

Oikeudenkäynti Pania ja rikoskumppaneita vastaan alkoi 14. maaliskuuta 2014. Isä suostui todistajaksi tytärtään vastaan. Tammikuussa 2015 Pan sai elinkautisen vankeustuomion ensimmäisen asteen murhasta ja murhan yrityksestä ilman armahdusmahdollisuutta 25 vuoteen. Wong, Mylvaganam ja Crawford saivat saman tuomion. Cartyn osalta alkuperäinen oikeudenkäynti keskeytyi, mutta hän sai 18 vuoden vankeustuomion joulukuussa 2015. Hän sai myöhemmin tuomion myös toisesta erillisestä murhasta ja kuoli vangittuna vuonna 2018. Panin ja Wongin välinen yhteydenpito kiellettiin.
Pan määrättiin suorittamaan rangaistustaan Grand Valley Institution for Womeniin Kitcheneriin.
Toukokuussa 2023 oikeusistuin Ontariossa kumosi valituksen myötä Panin ja rikostovereiden tuomiot ensimmäisen asteen murhasta, mutta piti voimassa tuomiot murhan yrityksestä. Syynä oli se, että oikeudenkäyntiä johtaneen tuomarin katsottiin ohjeistaneen oikeutta pohtimaan vain kahta skenaariota, joista yhdessä asuntoon mentiin surmaamistarkoituksessa ja toisessa vain ryöstötarkoituksessa. Toisen asteen murhan tai tapon mahdollisuutta vaihtoehtoisena rikosnimikkeenä ei ollut otettu huomioon. Syyttäjät tekivät vastavuoroisen valituksen elokuussa 2023, mutta Kanadan korkein oikeus ei ollut huhtikuuhun 2024 mennessä ottanut kantaa valituksiin.päivitettävä
Panin tilaama murha herätti laajaa keskustelua ja huomiota. Toimittaja Karen K. Ho (Panin ja Wongin koulutoveri) käsitteli perhedynamiikan ongelmia ja painotti Panin sekä muiden maahanmuuttajaperheiden lasten kohtaamia paineita. Myös Panin vanhempia arvosteltiin "tiikerivanhemmuudesta". Toimittaja Jeremy Grimaldi julkaisi vuonna 2016 tapauksesta kirjan A Daughter's Deadly Deception.
Jenny Popplewellin ohjaama dokumenttielokuva Jenniferin teko (What Jennifer Did) nousi Netflixin katsotuimmaksi elokuvaksi Yhdysvalloissa ilmestyttyään siellä 10. huhtikuuta 2024.
Jousiammunta kesäolympialaisissa 1908 – naisten kaksoiskansalliskierros

Sybil "Queenie" Newall
Jousiammunnan kansallinen kierros oli vuoden 1908 Lontoon olympialaisten ainut jousiammuntakilpailu, johon naiset saivat osallistua. Kilpailu järjestettiin 17. ja 18. heinäkuuta kahtena kierroksena. Molemmilla kierroksilla ammuttiin 48 nuolta 60 jaardin etäisyydeltä ja 24 nuolta 50 jaardin etäisyydeltä, eli yhteensä 144 nuolta kilpailussa.
Kaikki kilpailijat olivat Britanniasta. Voittoon ylsi 688 pisteellä 53-vuotias Sybil Fenton "Queenie" Newall (1854–1929), joka näin asetti olympiavoittajien ikäennätyksen naisten osalta.
| Sija | Nimi | Maa | Tulos |
| --- | --- | --- | --- |
| 1 | Sybil Newall |  Yhdistynyt kuningaskunta | 688 |
| 2 | Lottie Dod |  Yhdistynyt kuningaskunta | 642 |
| 3 | Beatrice Hill-Lowe |  Yhdistynyt kuningaskunta | 618 |
| 4 | Jessie Wadworth |  Yhdistynyt kuningaskunta | 605 |
| 5 | Dora Honnywill |  Yhdistynyt kuningaskunta | 587 |
| 6 | S. H. Armitage |  Yhdistynyt kuningaskunta | 582 |
| 7 | V. W. H. Priestley-Foster |  Yhdistynyt kuningaskunta | 553 |
| 8 | Lillian Wilson |  Yhdistynyt kuningaskunta | 534 |
| 9 | Mary Wadworth |  Yhdistynyt kuningaskunta | 522 |
| 10 | M. Boddam-Whetham |  Yhdistynyt kuningaskunta | 510 |
| 11 | Gertrude Appleyard |  Yhdistynyt kuningaskunta | 503 |
| 12 | E. Nott-Bower |  Yhdistynyt kuningaskunta | 503 |
| 13 | Norma Robertson |  Yhdistynyt kuningaskunta | 500 |
| 14 | Margaret Weedon |  Yhdistynyt kuningaskunta | 498 |
| 15 | Albertine Thackwell |  Yhdistynyt kuningaskunta | 484 |
| 16 | Doris E. Day |  Yhdistynyt kuningaskunta | 483 |
| 17 | K. G. Mudge |  Yhdistynyt kuningaskunta | 465 |
| 18 | S. C. Babington |  Yhdistynyt kuningaskunta | 451 |
| 19 | Christine Cadman |  Yhdistynyt kuningaskunta | 427 |
| 20 | Martina Hyde |  Yhdistynyt kuningaskunta | 419 |
| 21 | Everett Leonard |  Yhdistynyt kuningaskunta | 410 |
| 22 | Ina Wood |  Yhdistynyt kuningaskunta | 387 |
| 23 | J. Vance |  Yhdistynyt kuningaskunta | 385 |
| 24 | H. Rushton |  Yhdistynyt kuningaskunta | 323 |
| 25 | Hilda Williams |  Yhdistynyt kuningaskunta | 316 |
Jubzang Jubzang

Jubzang Jubzang (s. 7. toukokuuta 1971) on bhutanilainen entinen jousiampuja. Hän jäi vuoden 1992 kesäolympialaisissa Barcelonassa miesten yksilökilpailussa 63. ja joukkuekilpailussa 20. sijalle. Kesäolympialaisissa 1996 Atlantassa hän jäi yksilökilpailussa 48. ja kesäolympialaisissa 2000 Sydneyssä 43. sijalle. Jubzang myös toimi näissä kolmissa perättäisissä kisoissa maansa lipunkantajana.
Jevgeni Aleksejev (amiraali)

Jevgeni Aleksejev.
Jevgeni Ivanovitš Aleksejev (ven. Евгéний Ивáнович Алексéев; 23. toukokuuta (J: 11. toukokuuta) 1843 Sevastopol – 9. kesäkuuta (J: 27. toukokuuta) 1917 Jalta) oli venäläinen amiraali. Hän oli Venäjän Kaukoidän käskynhaltija vuosina 1903–1905 ja Kaukoitään sijoitettujen joukkojen ylipäällikkö Venäjän–Japanin sodan alkuvaiheessa vuonna 1904.
Elämänvaiheet

Aleksejevin isä oli upseeri, tosin huhujen mukaan Aleksejev olisi ollut keisari Aleksanteri II:n avioton poika. Aleksejev valmistui merikadettikoulusta vuonna 1863. Hän palveli eri aluksilla, vuosina 1878–1883 risteilijä Afrikan päällikkönä. Vuosina 1883–1886 hän oli laivastoattaseana Venäjän Pariisin-lähetystössä, sitten risteilijä Admiral Kornilovin päällikkönä ja vuodesta 1892 laivaston esikuntapäällikön apulaisena. Hän sai vuonna 1892 kontra-amiraalin ja 1897 vara-amiraalin arvon. Aleksejev siirrettiin vuonna 1895 Venäjän Tyynenmeren-laivastoon, jonka komentajana hän oli vuosina 1896–1897. Hän miehitti Port Arthurin satamakaupungin sen siirtyessä Kiinalta Venäjän haltuun. Vuosina 1897–1899 hän oli vanhempana lippumiehenä Mustanmeren laivastossa.
Aleksejev nimitettiin vuonna 1899 Venäjälle hiljattain siirtyneen, Port Arthuria Liaotungin niemimaalla ympäröineen Kwantungin vuokra-alueen joukkojen komentajaksi. Hänestä tuli samalla uudelleen Tyynenmeren laivaston komentaja. Hän myös komensi venäläistä armeijakuntaa, joka osallistui vuoden 1900 boksarikapinan kukistamiseen Kiinassa. Vuonna 1903 Aleksejevista tehtiin suoraan keisarin alainen Venäjän Kaukoidän käskynhaltija, joka hallitsi Amurin kenraalikuvernementtia ja Kwantungin aluetta pääkaupunkinaan Port Arthur. Samana vuonna hänet ylennettiin amiraaliksi. Aleksejev kannatti niin sanotun Bezobrazovin piirin ajamaa aggressiivista Japanin-vastaista ulkopolitiikkaa Kaukoidässä, mutta hän ei uskonut Japanin lähtevän sotaan Venäjää vastaan.
Sodan puhjettua helmikuussa 1904 Aleksejevista tuli kaikkien Kaukoidässä olleiden venäläisten maa- ja merivoimien yhteinen ylipäällikkö. Hän oli myös tilapäisesti Tyynenmeren laivaston vt. komentajana Oskar Starckin erottamisen ja Stepan Makarovin saapumisen välissä sekä uudelleen Makarovin kuoleman ja Nikolai Skrydlovin saapumisen välisen ajan. Keisari Nikolai II:n määräyksestä Aleksejev siirtyi toukokuussa 1904 Port Arthurista Mukdeniin ja vältti siten jäämisen Port Arthurin saartorenkaaseen. Vastahyökkäystä Mantšuriassa kannattanut Aleksejev ajautui riitoihin Mantšurian-joukkojen komentajan, kenraali Aleksei Kuropatkinin kanssa. Aleksejev joutui luopumaan ylipäällikkyydestään tappiollisen Shahon taistelun jälkeen lokakuussa 1904. Myös hänen käskynhaltijan virkansa lakkautettiin kesäkuussa 1905.
Aleksejev oli Venäjän valtakunnanneuvoston jäsen vuosina 1905–1917. Hänet tuomittiin vuonna 1909 lahjusten ottamisesta 10 000 ruplan sakkoihin. Viimeksi hän oli koulunopettajana Armeniassa.
Aiheesta muualla

Kuvia tai muita tiedostoja aiheesta Jevgeni Aleksejev Wikimedia Commonsissa
Johanna Tolonen

Johanna Tolonen on kauppatieteiden maisteri ja työskennellyt vuodesta 2012 Finlandia-talon toimitusjohtaja. Tätä ennen hän on työskennellyt muun muassa Metsähallituksen erä- ja luontomatkailun liiketoiminnasta vastaavan Villin Pohjolan toimitusjohtajana, sekä Artikum-palvelu Oy:n toimitusjohtajana.
Aiheesta muualla

Johanna Tolonen Villin Pohjolan johtoon (tiedote)  16.11.2005. Metsähallitus. Viitattu 25.11.2014.[vanhentunut linkki]
Johanna Tolonen Finlandia-talon toimitusjohtajaksi  15.11.2011. Markkinointi & Mainonta. Viitattu 25.11.2014.
Isosirri

| Isosirri |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Sirrit Calidris
Laji::  canutus
Kaksiosainen nimi
 Calidris canutus  (Linnaeus, 1758) 

Katso myös
   Isosirri Wikispeciesissä   Isosirri Commonsissa 
Infobox OKNimi-testi OKIUCN-testi OK: 
Isosirri (Calidris canutus) on kurppien heimoon kuuluva lintulaji.
Koko ja ulkonäkö

Aikuisilla on lyhyet tummat jalat ja melko tukeva, lyhyehkö tumma nokka. Vartalon höyhenpeite on harmaankirjava, kasvot, kurkku ja rinta kanelinruskeat tai kuparinpunaiset ja alaperä vaalea. Talviasussa höyhenpeite on tasaisemman harmaa ja alapuoli on lähes valkea. Nuorella linnulla on rinnassa ja kupeilla kellertävä sävy. Pituus 24–26 cm, siipien kärkiväli 50 cm, paino 80–200 g. Kooltaan siis tavallista suosirriä suurempi. Lentoääni on vaimea ’uet,uet’.
Vanhin suomalainen muuttomatkalla rengastettu isosirri on ollut 7 vuotta 11 kuukautta  15 päivää vanha. Euroopan vanhin on ollut brittiläinen vähintään 25 vuoden 1 kuukauden ikäinen yksilö.
Levinneisyys

Isosirri pesii Kanadan, Grönlannin, Euroopan ja Venäjän pohjoisimmissa osissa. Maailman populaation kooksi arvioidaan noin 1,5 miljoonaa yksilöä. Suomessa tavataan lähinnä Siperian isosirrejä läpimuuttajina. Isosirrit talvehtivat Atlantin ja Tyynenmeren rannikoilla. Eurooppalaiset yksilöt muuttavat valtavissa parvissa Välimerelle ja Pohjois-Afrikkaan, kanadalaiset Etelä-Amerikkaan jopa Argentiinaan asti. Arktisten isosirrien parvet muuttavat Etelä-Suomen yli touko–kesäkuun vaihteessa. Syysmuutto tapahtuu vanhojen lintujen osalta heinä–elokuussa ja nuorten lintujen osalta elo–syyskuussa.
Elinympäristö

Isosirrit viihtyvät tundramaisemassa, ja ruokailevat lieterannoilla.
Lisääntyminen

Isosirrin matala, lehdillä ja sammalilla vuorattu pesä on maassa lähellä vettä. Se munii 3–4 munaa ja hautoo niitä kolme viikkoa. Molemmat vanhemmat osallistuvat hautomiseen, mutta naaras lähtee paluumuuttoon ennen kuin poikaset ovat lentokykyisiä. Poikaset ovat pesäpakoisia ja oppivat lentämään noin kuukauden ikäisinä. Koiras jättää poikaset oman onnensa nojaan ennen kuin ne ovat lentokykyisiä, ja lähtee muuttomatkalle.
Ravinto

Isosirrit syövät hyönteisiä, nilviäisiä, matoja, pieniä rapuja ja muita selkärangattomia.
Aiheesta muualla

Isosirri Lintukuva-verkkopalvelussa
LuontoPortti: Isosirri (Calidris canutus)
ITIS: Calidris canutus (englanniksi)
Isosirrin muna.
Jevgeni Abalakov

Jevgeni Abalakov
Jevgeni Mihailovitš Abalakov (ven. Евгений Михайлович Абалаков, 17. helmikuuta 1907 Krasnojarsk, Venäjän keisarikunta – 24. maaliskuuta 1948 Moskova, Neuvostoliitto) oli neuvostoliittolainen vuorikiipeilijä. Hänet tunnetaan siitä, että hän kiipesi ensimmäisenä Qullai Ismoili Somonīn huipulle.
Elämä

Jevgeni Abalakov toimi sekä kuvanveistäjänä että vuorikiipeilijänä. Hän valmistui vuonna 1932 Moskovan taideinstituutista ja ryhtyi Neuvostoliiton kuvataiteilijoiden liiton jäseneksi.
Pik Stalinan lisäksi hän kiipesi yli 50 merkittävän vuoren huipulle, teki Pamirin ja Tienšanin alueilla tieteellistä tutkimusta ja kartoitti näitä alueita. Toisen maailmansodan aikana hän toimi asevoimissa vapaaehtoisena ja opetti sotilaille vuorikiipeilyä.
Jevgeni Abalakov kuoli vuonna 1948 Moskovassa 41 vuoden ikäisenä. Hänen mukaansa on nimetty useita vuorenhuippuja Pamirissa, Tienšanissa ja muissa vuoristoissa. Lisäksi hänen ja hänen veljensä Vitali Mihailovitš Abalakovin mukaan on nimetty katu heidän kotikaupungissaan Krasnojarskissa.
Aiheesta muualla

Восходители. Евгений Абалаков (Arkistoitu – Internet Archive) (venäjäksi)
John Bingham (Lucanin 7. jaarli)

| Richard John Bingham> Henkilötiedot |
| --- | --- |
Syntynyt: 18. joulukuuta 1934 Lontoo
Kuollut: oletettavasti 8. marraskuuta 1974 tai sen jälkeen
Puoliso:  Veronica Mary Duncan
Richard John Bingham, Lucanin 7. jaarli ("Lord Lucan" s. 18. joulukuuta 1934) oli brittiläinen jaarli, joka katosi 7. marraskuuta 1974 lastenhoitajansa murhan jälkeen. Hän ajoi ystävänsä luokse Sussexiin lainaamallaan Fordilla, joka löytyi myöhemmin hylättynä. Poliisietsinnöissä hänestä ei löytynyt jälkeäkään. Joitakin varmistamattomia havaintoja tehtiin ulkomailla.
Murhailtana Binghamien kotiin murtauduttiin ja 29-vuotias lastenhoitaja Sandra Rivett lyötiin kuoliaaksi. Paikalle saapunut rouva Bingham tunnisti murtautujan miehekseen, joka hyökkäsi myös hänen kimppuunsa. Hän pääsi pakoon ja hälytti apua paikallisesta pubista.
Lucanin poika George Bingham myönsi uskovansa isänsä syyttömyyteen. Hänestä hyökkäyksen kohteeksi joutunut rouva Lucan oli lääkkeiden vaikutuksen alaisena ja erehtyi henkilöllisyydestä. Oikeus myönsi John Binghamille kuolintodistuksen vuonna 2016, jolloin aatelisarvo siirtyi hänen pojalleen.
John Bigler

John Bigler
John Bigler (8. tammikuuta 1805 – 29. marraskuuta 1871) oli lakimies sekä Kalifornian kolmas kuvernööri vuosina 1852–1856. Hän oli puoluekannaltaan demokraatti.
Bigler syntyi saksalaistaustaisille vanhemmille Carlislessa, Pennsylvaniassa. Hänet nimitettiin pian kuvernööriyden jälkeen Yhdysvaltain suurlähettilääksi Chileen. Hän kuoli Sacramentossa 66-vuotiaana.
Johnilla oli nuorempi veli William Bigler, joka toimi Pennsylvanian kuvernöörinä.
Johannes Brun

| Johannes Brun |
| --- | --- |
 Johannes Brun
Henkilötiedot
Koko nimi:  Johannes Finne Brun
Syntynyt: 10. maaliskuuta 1832 Verdal, Norja
Kuollut: 7. maaliskuuta 1890 (57 vuotta) Kristiania, Norja
Ammatti:  näyttelijä
Johannes Finne Brun (10. maaliskuuta 1832 Verdal – 7. maaliskuuta 1890 Kristiania) oli aikansa tunnetuimpiin kuulunut norjalainen teatterinäyttelijä. Hänen ensiesiintymisensä oli bergeniläisessä Det Norske Theaterissa vuonna 1850, ja vaimonsa Louise Brunin kanssa hän näytteli sittemmin Christiania Norske Theaterissa Kristianiassa (nyk. Oslo). Brunilla oli rooleja muun muassa Ludvig Holbergin, Henrik Ibsenin, William Shakespearen ja Molièren näytelmissä.
Brynjulf Bergslienin veistämä muotokuvapatsas Oslossa.
Aiheesta muualla

Kuvia tai muita tiedostoja aiheesta Johannes Brun Wikimedia Commonsissa
John Biddulph

John Biddulph (25. heinäkuuta 1840 – 24. joulukuuta 1921 Lontoo) oli brittiläinen eversti, kirjailija ja lintutieteilijä.
Biddulph opiskeli Westminsterissä. 18-vuotiaana hän liittyi ratsuväkeen ja sai komennuksen Intiaan, missä hän palveli Awadhissa vuoden 1857 kansannousun aikana. Myöhemmin hän liittyi Ison-Britannian Intian hallituksen poliittiseen osastoon. Vuosina 1873 ja 1874 hän osallistui Ferdinand Stoliczkan kanssa Sir Douglas Forsythin johtamalle Toiselle Yarkandin retkelle Himalajan yli Turkestaniin. Retkellä Biddulph keräsi lukuisia lintuja ja nisäkkäitä, muun muassa sinkianginaavikkonärhen (Podoces biddulphi), jonka Allan Octavian Hume nimesi hänen kunniakseen.
1877 Biddulph komennettiin Gilgitiin, joka on Kashmirin luoteiskolkassa, ja hän asui siellä vuoteen 1881 asti. Gilgitissä hän tutki alueen linnustoa ja oli kirjeenvaihdossa Humen kanssa. Kaksi hänen artikkeliaan julkaistiin The Ibis-lehdessä. Palveltuaan vielä useissa tehtävissä, muun muassa neljä vuotta Intian varakuninkaan lordi Northbrookin henkilökunnassa, Biddulph vetäytyi palveluksesta 1896 ja palasi Englantiin.
Biddulph lahjoitti noin 3 500 intialaisen linnunnahan kokoelmansa Kansallisarkistoon (National Collection). Hän nimesi linnuista katajapunavarpusen (Carpodacus thura) alalajin blythi 1882.
Jane’s Addiction (albumi)

| Jane’s Addiction Jane’s Addiction |
| --- | --- | --- |

Livealbumin tiedot
 Äänitetty : 20. syyskuuta 1987 The Roxy-yökerhossa/ The Edge Studios
 Julkaistu: 1987 (LP, C-kasetti) 1988 (CD)
 Formaatti: CD, LP-levy, C-kasetti
 Tuottaja(t): Jane's Addiction
 Tyylilaji: alternative metal alternative rock
 Kesto: 46.31
 Levy-yhtiö: Triple X Records Arvostelut Allmusic 
Listasijoitukset
  Uusi-Seelanti 39 (4 vk.)
Jane’s Addictionin muut julkaisut
|   | Jane’s Addiction 1987 | Nothing's Shocking 1988 |
Jane’s Addiction on yhdysvaltalaisen rock-yhtye Jane’s Addiction livealbumi. Albumi on myös yhtyeen ensimmäinen julkaisu. Se nauhoitettiin 20. syyskuuta 1987 The Roxy -yökerhossa tehdyn live-esiintymisen yhteydessä. Albumilla kuultavat kappaleet on kuitenkin nauhoitettu myöhemmin The Edge Studios -studiossa ja yleisön ääni konsertissa Los Lobosissa. Esitys oli jaettu kahteen osaan. Aluksi yhtye esitti seitsemän kappaletta akustisesti, jonka jälkeen se esitti 15 kappaletta sähköisesti. Kummaltakin osuudelta otettiin materiaalia albumille, vaikka kaikki esitetyt kappaleet eivät päätyneet albumille.
Albumin kappaleet ”Jane Says” ja ”Pigs in Zen” löytyvät myös yhtyeen ensimmäiseltä studioalbumilta Nothing's Shocking, joka on yhtyeen seuraava julkaisu.
Kappale ”Rock & Roll” on cover-versio The Velvet Undergroundin kappaleesta ja kappale ”Sympathy for the Devil” on cover-versio The Rolling Stonesin kappaleesta. Albumilla kappale on nimellä ”Sympathy”.
Albumin levy-yhtiönä toimi Triple X Records, vaikka yhtye solmi sopimuksen Warner Brosin kanssa jo vuonna 1986.
Kappalelista

”Trip Away” – 3:34
”Whores” – 4:04
”Pigs in Zen” – 4:54
”1%” – 3:31
”I Would For You” – 3:52
”My Time” – 3:32
”Jane Says” – 4:52
”Rock & Roll” – 4:03
”Sympathy” – 5:25
”Chip Away” – 2:43
Tekijät > Yhtye

Perry Farrell - laulu
Eric Avery - basso
Dave Navarro - kitara, koskettimet
Stephen Perkins - rummut- lyömäsoittimet
Tekijät > Tuotanto

Jane’s Addiction - tuottaja
Eddy Schreyer - miksaus
Patrick Von Wiegandt - miksaus
Jiuquanin avaruuskeskus

Jiuquanin laukaisutorni.
Jiuquanin avaruuskeskus on yksi Kiinan kansantasavallan avaruusalusten laukaisukeskuksista. Keskus sijaitsee Gobin autiomaassa Sisä-Mongoliassa. Kiina laukaisi ensimmäisen satelliittinsa Dong Fang Hong I sieltä vuonna 1970 ja siltä alkoi Kiinan ensimmäinen miehitetty lento Shenzhou 5 2003-10-1515. lokakuuta 2003. Kiina tekee sieltä kaikki miehitettyjen avaruuslentojensa laukaisut. Keskus on osa Dongfengin avaruuskaupunkia.
Laukaisutornit

Laukaisualue 2, 3 tornia
Laukaisualue 3, 1 torni
Laukaisualue 2S, 1 torni
Eteläinen laukaisualue, 1 torni
Aiheesta muualla

Wikimedia Commonsissa on kuvia tai muita tiedostoja aiheesta .
Google Maps
http://www.globalsecurity.org/space/world/china/
Avaruusalusten laukaisukeskukset (sijainnin mukaan)
| --- | --- |
Afrikka:  Kenia – ASI: San Marco
Aasia:  Kiina – CNSA: Jiuquan • Taiyuan • Xichang • Wenchang • Base 603   Intia – ISRO: SDSC  Israel – ISA: Palmachim   Japani – JAXA: Tanegashima • Uchinoura  Kazakhstan - RKA: Baikonur   Pakistan – SUPARCO: Sonmiani •   Venäjä – RKA: Dombarovski • Svobodnyi • Vostotšnyi   Etelä-Korea – KARI: Naro
Eurooppa:  Venäjä – RKA: Kapustin Jar • Plesetsk   Ruotsi – SSC: Esrange
Pohjois-Amerikka:  Kanada – CAF, CSA: Fort Churchill   USA – Nasa: KSC • Wallops ♦ DoD: Cape Canaveral • Vandenberg ♦ Yksityiset: Corn Ranch • Kodiak Launch Complex • Mid-Atlantic Regional Spaceport • Mojave Airport & Spaceport • Oklahoma Spaceport • Spaceport America
Etelä-Amerikka:  Brasilia – FAB, AEB: Alcântaran avaruuskeskus   Ranska - ESA, CNES: Guayanan avaruuskeskus
Muualla:  Marshall Islands – DoD: Reagan Test Site Tyynimeri - Yksityiset: Ocean Odyssey